

# Kazansummit стратегик форумының туры трансляциясе ТР Хөкүмәте порталында алып барылачак

*04.06.2014*


Иртәгә, 5 июньдә Казанда Россия һәм Ислам хезмәттәшлеге оешмасы илләренең Kazansummit VI халыкара икътисади форумы кысаларында “Халыкара азык-төлек куркынычсызлыгы” стратегик форумының туры трансляциясе ТР Хөкүмәте порталында алып барылачак.


“Халыкара азык-төлек куркынычсызлыгы” стратегик форумы Халыкара мәгълүмат үзәгендә 11 нче яртыда башлана. Форум эшендә Татарстан Президенты Рөстәм Миңнеханов катнашачак.


Интернетта форумның туры трансляциясе http://tatarstan.ru/press/broadcast.htm адресы буенча Хөкүмәт порталында оештырылачак.



*ТР Президенты матбугат хезмәте*
Kazansummit стратегик форумының туры трансляциясе ТР Хөкүмәте порталында алып барылачак